70. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Ε.19596 της19/26 Ιουν. 1976  (ΦΕΚ Δ΄ 186) Περί αδειών μικρών μονορόφων οικοδομών. Έχοντες υπ' όψει: 1)Τας διατάξεις του Ν.Δ. 17.7.1923 «περί σχεδίων πόλεων κλπ.». 2)την υπ' αριθ. Ε.35400/6.12.1975 απόφασιν ημών «περί του τρόπου καθορισμού ορίων Οικισμών προ του έτους 1923, στερουμένων σχεδίων ρυμοτομίας». 3)Τας ανάγκας των αγροτών όπως ανεγείρουν βοηθητικούς χώρους εντός Οικισμών προϋφισταμένων του έτους 1923 ή εκτός εγκεκριμένων σχεδίων προς εξυπηρέτησιν αυτών. 4)Το γεγονός ότι η έκδοσις των προς τούτο απαραιτήτων αδειών παρά των αρμοδίων Γραφείων Πολεοδομίας, προκαλεί δυσχερείας μετακινήσεων εξερεύσεως τεχνικού προς ανάθεσιν της μελέτης κλπ. προσωπικού, απεφασίζομεν: Όπως δια την ανέγερσιν βοηθητικών μονορόφων κτισμάτων, ήτοι, αποθηκών, σταύλων, ορνιθώνων, κουζινών αποχωρητηρίων, προς εξυπηρέτησιν των αναγκών των αγροτών επί γηπέδων εντός Οικισμών, προϋφισταμένων του 1923, ή και εκτός εγκεκριμένου σχεδίου, εκδίδονται άδειαι υπό των κατά τόπους Δημοτικών ή Κοινοτικών Αρχών, εν συνεργασία προς τας Αστυνομικάς Αρχάς, βάσει τύπων της Α.Τ.Ε., της Υπηρεσίας του Υπουργείου Γεωργίας, ΓΥΔΚ κλπ., ή αν δεν υπάρχουν τοιούτοι τύποι βάσει σκαριφημάτων συντασσομένων υπό των άνω Υπηρεσιών, και οπωσδήποτε δια κτίσματα και εκ του μεγέθους των ασήμαντα (ουχί πέραν ισογείου εκτάσεως 10μ 2  κατά μέγιστον), απαγορευομένης της χρήσεως σιδηροπαγούς σκυροδέματος (πλακών ή σκελετού και μόνον δια μεμονωμένα υπέρθυρα) και με κάλυψιν μόνον δια στέγης. Αι άδειαι αύται θα ελέγχωνται και θα θεωρούνται από τα κατά τόπους Γραφεία Πολεοδομίας, προς αποφυγήν καταστρατηγήσεως των κειμένων διατάξεων, αρτιότητος οικοπέδων, καλύψεως κλπ. και αίτινες διατάξεις δέον όπως τηρούνται απαραιτήτως. Η μη θεώρησις των άνω αδειών υπό των Πολεοδομικών Γραφείων καθιστά ταύτας ακύρους. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 